שוקי גוטמן

שוקי גוטמן (נולד ב-3 במרץ 1966) הוא משורר ישראלי, מייסד הוצאת 'אשכולות פואטיקה - שירה עברית לעם'. בנוסף, עוסק בתחום החינוך כמורה לאזרחות ומחנך בתיכון המושבה שבזכרון יעקב, מעורב בפעילות קהילתית ומרצה, עסק ביחסי ציבור של ארגונים ובאימון אישי. שוקי גוטמן נולד, גדל והתחנך בכפר סבא. הוריו, יוסף מלך גוטמן וקרולינה גוטמן, עלו לישראל מארגנטינה ב-1963, התגוררו בתחילה בקיבוץ מגל והתיישבו בכפר סבא. אביו היה אח אורתופד, ממייסדי המחלקה האורתופדית בבית החולים מאיר בכפר-סבא לצד פרופ' קונפורטי. לשוקי אחות, יהודית קליינמן, המבוגרת ממנו בשלוש שנים. גוטמן בוגר תיכון כצנלסון במגמה צרפתית. במהלך לימודיו בתיכון כתב במשך שנתיים במקומון "על המקום" בכפר סבא (לימים "על השרון") מרשת ידיעות תקשורת, תחת העורך יצחק בר-יוסף; בתקופה זו פורסמו שיריו ב"מעריב לנוער". בצה"ל שירת כסמל תכנון כוח אדם בחיל האוויר (1984–1987). גוטמן בוגר תואר ראשון במדעי המדינה, סוציולוגיה ואנתרופולוגיה מהאוניברסיטה העברית בירושלים (1990-1987). היה מזכיר תא 'אופק' סטודנטים ברוח ערכי תנועת העבודה. בתקופת לימודיו עבד כעוזר פרלמנטרי לח"כ עמנואל זיסמן וככתב בכיר לנושאים פוליטיים ומוניציפליים ב"ירושלים", רשת המקומונים של רשת 'ידיעות תקשורת', בתקופת טדי קולק כראש העיר, תחת העורך שמעון אלקבץ. לאחר מכן שימש כיועץ התקשורת של דני אלדר, שהתמודד על ראשית עיריית כפר-סבא מול ראש העיר המכהן יצחק ולד והפסיד. גוטמן כיהן כדובר עיריית הוד השרון ויועץ תקשורת לראש העירייה עזרא בנימיני (1996–1993). סגן יו"ר האיגוד הארצי של הדוברים ברשויות המקומיות (1996-1995), חבר הנהלה, יו"ר ועדת חברים וסגן יו"ר האיגוד הישראלי ליחסי ציבור (1998-1996). גוטמן שימש כדובר מגן דוד אדום בישראל וממונה על פניות הציבור בתקופת יו"ר מד"א, האלוף מיל. יוחנן גור (2000-1996). היה מנכ"ל 'גוטמן תקשורת' – משרד לתקשורת שיווקית (2005-2000), בין לקוחותיו: ארגון 'משפחה חדשה', התאחדות בעלי המלאכה והתעשייה ותנועת 'הצופים'. כיהן כדובר האגודה למען החייל, לצד ראשי האגודה האלוף מיל. יצחק איתן ותא"ל במיל. אביגדור קהלני (2007-2005). במהלך השנים הרצה על תקשורת ותפקיד הדובר בארגון. עבר קורס קואוצ'ינג במרכז הישראלי לניהול, הקים את חברת "מרקם תקשורת" ופעל כמאמן אישי למיתוג אישי ותקשורת בין אישית (2010-2008). ב-2010 החל גוטמן לעסוק בחינוך, ועבד כמורה לאזרחות בתוכנית היל"ה, בנימינה - גבעת עדה. החל משנת 2011 ועד היום (2020) הוא מורה לאזרחות ומחנך כיתה ב'תיכון המושבה', זכרון יעקב. בעל תעודת הוראה מאורנים - המכללה האקדמית לחינוך (2010–2011). בוגר תואר שני בהוראה רב תחומית מהמכללה האקדמית אורנים (2015-2011). למד NLP במכללת רידמן וגישור במרכז גבים. החל משנת 2011 ועד היום (2020) הוא מרצה לחשיבה יצירתית ומנטור לתקשורת בין אישית. מאמן אישי (MCI) וניהולי (EMCI). חבר איק"א, האיגוד הישראלי לקואוצ'ינג. ב-1999 יצא "לא מתאים לאף אחד" – סינגל לרדיו אותו גוטמן כתב ושר, נתן כהן עיבד (הנשמות הטהורות) וליאור בן-שלוש הלחין; השיר שודר במספר תחנות רדיו, ביניהן קול ישראל. גוטמן בוגר שבע סדנאות שירה בהליקון, הוציא שני ספרי שירה בעריכת יקיר בן-משה, מעצב העטיפות הוא יוסי למל, ספר השירה השלישי שלו בעריכת דורי מנור התפרסם בהוצאת עיתון 77. שיריו התפרסמו ב"מאזנים", ב"ישראל היום", ב"מעריב", ב"במחנה" וב"הארץ" וב-1984 בספר "שרידי החלקיקים", קובץ שירה צעירה בהוצאת סער. הוא מנחה סדנאות כתיבת שירה לנוער. ב-2016 הקים את קבוצת השירה "אשכולות פואטיקה" – משוררים תושבי הצפון שנפגשים מדי חודש להקראת שירה ומקיימת תערוכות, הרצאות, סדנאות ומופעי שירה לקהל הרחב. בשנת 2020 הוקמה 'אשכולות פואטיקה – הוצאה לאור' המציעה הדרכה, עריכה ופרסום של ספרי שירה. גוטמן ערך אנתולוגיות וספרי שירה לפרופ' רם הרשטין ומיכאל היימר. חבר הוועד המנהל של אגודת הסופרות והסופרים העברים בישראל החל מנובמבר 2021. שוקי גוטמן נשוי לנורית איתן גוטמן, מנהלת השירות הסוציאלי בשירותי בריאות כללית, בתו של הרמטכ"ל והשר רפאל איתן. השניים הורים לשלושה ומתגוררים בפרדס חנה-כרכור. פסנתר מושתק קול, הוצאת פרדס, ערך: יקיר בן-משה, 2016 מיקוד עצמי, הוצאת אשכולות פואטיקה, ערך: יקיר בן-משה, 2018 כוכבים ביום, הוצאת עתון 77, ערך: דורי מנור, 2020 לאן אתה רץ - מבחר שירה לנוער, הוצאת אשכולות פואטיקה, 2020 מה איבדת בפולין ?, הוצאת אשכולות פואטיקה, ערך: יקיר בן-משה, 2022 ( תורגם לאנגלית ב-2023 : what did you lose in poland ?) 2024 'פחד הגבהים של הפינגווינים', בהוצאת אשכולות פואטיקה. ערך יקיר בן משה 2020 'קולי קולך' - משוררים מתכתבים עם משוררים ( בשיתוף יורם רומם ) 2021 'גיבורים מקומיים' - שירת הפריפריה ( בשיתוף יורם רומם ) 2022 'על בטן מלאה', שירת הקולינריה ( בשיתוף יורם רומם ) 2022 'להתעורר אל עצמי', שירת החלומות ( בשיתוף יורם רומם ) 2023 'מעוף אינסוף' - שירה השואה וזכרה 2023 'הייתי בגילך' - שירת ימי התבונה 2024 'רוח בי חיה'- שירת השואה וזכרה עמית גורביץ', "אישי-צמוד", בעיתון במחנה, 15 בנובמבר 1989 אסתי ארונוביץ', "שוקי גוטמן וצבי אייל נבחרו להנהלת האיגוד הישראלי ליחס"צ", בעיתון הארץ, 31 ביולי 1994 שי מרקוביץ', "תזמורת של איש אחד", במדור 'סל תרבות' בעיתון ידיעות תקשורת (ידיעות חדרה), 3 ביוני 2016 מדיה וקבצים בנושא שוקי גוטמן בוויקישיתוף האתר של שוקי גוטמן אתר אשכולות פואטיקה הערוץ של גוטמן, באתר יוטיוב איתן כבל מקריא את שירו של שוקי גוטמן, "השר לביטחון עצמי", בוועדת הכלכלה, בערוץ של איתן כבל באתר יוטיוב שיחה עם המשורר שוקי גוטמן, באתר רדיו אורנים יהודית שירן, שירת הלב-פגישה עם השירה העברית ועם שיריו של שוקי גוטמן, תוכנית מספר 109 ברדיו אפי-לוג הספרים של שוקי גוטמן, באתר "סימניה" זהבה דברת, ‏מנסים להסדיר את מקצוע היחצ"נות, באתר גלובס, 31 ביולי 2001 אילן ברקוביץ', "מרורים אוכל כל יום. בפסח אין לי תיאבון", באתר הארץ, 1 באפריל 2017 ציפי ארצי, פסנתר מושתק קול, באתר תפוז, 28 ביוני 2016 דורון בראונשטיין, "פסנתר מושתק קול" מאת שוקי גוטמן: אינספור צלילים מרהיבים, עשויים ממילים מדויקות, מפלחות-לב, באתר חי תרבות, 30 במאי 2016 נירית שפאץ, "פסנתר מושתק קול" ספר חדש לשוקי גוטמן, באתר בלינקר, 5 ביוני 2016, פורסם גם ברשת שוקן (חדשות חדרה, כל הפרדס, כל זיכרון) ד"ר נורית יעקבס צדרבוים, בדיקת ראייה – כדי להסתכל עמוק בפנים (על הספר 'פחד הגבהים של הפינגוויינים'), 24 במרץ 2024 משה גרנות, האם למדנו את לקח השואה? משה גרנות על “מה איבדת בפולין?” ספר השירים החמישי של שוקי גוטמן, באתר יקום תרבות, 21 באפריל 2022 שמעון רוזנברג, כמה מסקנות מספר שיריו של שוקי גוטמן, "מה איבדת בפולין?", הוצאת אשכולות פואטיקה, 2022, באתר נתיבים ד"ר אילן ברקוביץ', אילו: שיר על השואה מאת שוקי גוטמן – השיר השבועי עם אילן ברקוביץ’, (על 'מה איבדת בפולין?') באתר יקום תרבות, 28 באפריל 2022 מאמרים של גוטמן יחסי ציבור גדולים עבור עסקים קטנים, באתר גפן מגזין המושבות, 28 ביולי 2008 שירה ככלי חינוכי, באתר "בכיוון הרוח" אינטליגנציה פואטית: הסוד בקצה השיר, קשר עין ירחון אגוד המורים, גיליון 298, יולי-אוגוסט 2020, עמ' 26–27 אינטליגנציה פואטית - הסוד בקצה השיר, חדשות מחלקה ראשונה, 11 ביוני 2020 Poetic intelligence – the secret at the edge of the poem, Times of Israel, July 1, 2020 שנת לידה ורשימת ספרים, הספרייה הלאומית אודות, אשכולות פואטיקה ד"ר אילן ברקוביץ', אילו: שיר על השואה מאת שוקי גוטמן – השיר השבועי עם אילן ברקוביץ’, (על 'מה איבדת בפולין?') באתר יקום תרבות, 28 באפריל 2022 יובל עידן, "מיתוג אישי – המפתח להצלחה", במוסף 'עסקים @ מחשבים' בעיתון מעריב, מאי 2009, עמ' 22. רונה כורם פרידמן, שוקי גוטמן, דובר האגודה למען החייל, פורש ומקים את חברת יחסי הציבור ’מרקם תקשורת’, באתר ביזפורטל, ‏3 ביוני 2008 איתי טטרו, "מספרים שירה", באתר גפן מגזין המושבות, 9 ביוני 2017. הספרים שלנו, אשכולות פואטיקה אודות אגודת הסופרים העברים